nibzard/narodne-novine-full-text-markdown huggingface dataset:
## Odluka o dodjeli koncesije za korištenje vodne snage radi proizvodnje električne energije "Hrvatskoj elektroprivredi" d.d., Zagreb, za HE Golubić

### NN 63/1998 (29.4.1998.), Odluka o dodjeli koncesije za korištenje vodne snage radi proizvodnje električne energije "Hrvatskoj elektroprivredi" d.d., Zagreb, za HE Golubić

# VLADA REPUBLIKE HRVATSKE

Na temelju članka 145. stavka 2. točke 2. i članka 209. Zakona o vodama
("Narodne novine", broj 107/95), Vlada Republike Hrvatske je na sjednici
održanoj 23. travnja 1998. godine, donijela

## ODLUKU

### O DODJELI KONCESIJE ZA KORIŠTENJE VODNE SNAGE RADI PROIZVODNJE ELEKTRIČNE ENERGIJE "HRVATSKOJ ELEKTROPRIVREDI" d.d., ZAGREB, ZA HE GOLUBIĆ

I.

Vlada Republike Hrvatske dodjeljuje "Hrvatskoj elektroprivredi" d.d.,
Zagreb, Ul. grada Vukovara 37, (u daljnjem tekstu: korisnik koncesije)
koncesiju za korištenje vodne snage radi proizvodnje električne energije
u postrojenju HE Golubić snage 6,45 MW.

II.

Vode koje su predmet ove Odluke zahvaćat će se iz kompenzacijskog bazena
Golubić u blizini sela Golubić na rijeci Butišnici u ukupnoj količini do
14 m3/s.

III.

Korisnik koncesije je dužan zahvaćati vodu i koristiti je radi proizvodnje
električne energije sukladno Zakonu o vodama, posebnim propisima donesenim
na temelju toga Zakona, te na temelju vodopravne dozvole.

IV.

Koncesija se dodjeljuje na vremensko razdoblje od 20 godina, računajući
od dana sklapanja ugovora o koncesiji.

V.

Korisnik koncesije dužan je plaćati godišnju naknadu u iznosu od 1%
ostvarene prosječne cijene proizvedene električne energije na pragu elektrane
u svakoj godini korištenja.

Dinamika plaćanja naknada za koncesiju odredit će se ugovorom o koncesiji.

VI.

Na temelju ove Odluke, sukladno članku 146. stavku 3. Zakona o vodama,
Državna uprava za vode sklopit će s korisnikom koncesije ugovor o koncesiji,
kojim će se podrobnije urediti koncesijski odnos.

Ako korisnik koncesije u roku 15 dana od dana donošenja ove Odluke ne
potpiše ugovor o koncesiji, gubi sva prava utvrđena ovom Odlukom.

VII.

Ova Odluka stupa na snagu danom donošenja i objavit će se u "Narodnim
novinama".

Klasa: 325-01/98-01/38
Urbroj: 5030116-98-1
Zagreb, 23. travnja 1998.

Predsjednik
**mr. Zlatko Mateša,** v. r.

Odluka, NN 63/1998-770
## Odluka o dodjeli koncesije na vodama u svrhu uzgoja riba u zatvorenim vodama Dioničkom društvu za proizvodnju ribe i riblje mlađi "Riba", Garešnica

### NN 63/1998 (29.4.1998.), Odluka o dodjeli koncesije na vodama u svrhu uzgoja riba u zatvorenim vodama Dioničkom društvu za proizvodnju ribe i riblje mlađi "Riba", Garešnica

# VLADA REPUBLIKE HRVATSKE

Na temelju članka 145. stavka 2. točke 2. i članka 209. Zakona o vodama
("Narodne novine", broj 107/95), Vlada Republike Hrvatske je na sjednici
održanoj 23. travnja 1998. godine, donijela

## ODLUKU

### O DODJELI KONCESIJE NA VODAMA U SVRHUUZGOJA RIBA U ZATVORENIM VODAMA DIONIČKOM DRUŠTVU ZA  PROIZVODNJU RIBE I RIBLJE MLAĐI "RIBA", GAREŠNICA

I.

Vlada Republike Hrvatske daje koncesiju na vodama Dioničkom društvu
za proizvodnju ribe i riblje mlađi "Riba", Garešnica (u daljnjem tekstu:
korisnik koncesije).

Koncesija se daje u svrhu uzgoja riba u zatvorenim vodama ribnjaka "Garešnica"
i "Hrastovac" ukupne površine 561 ha.

II.

Za uzgoj ribe u zatvorenim vodama prema ovoj Odluci korisnik stječe
pravo korištenja voda iz vodotoka Ilova, Garešnica, Bršljanica i Toplica
i iz vlastitog zdenca u količini 11.300.000 m3 godišnje.

III.

Koncesija se dodjeljuje na vremensko razdoblje od 14 (četrnaest) godina,
računajući od dana sklapanja ugovora o koncesiji.

IV.

Za korištenje voda iz točke II. ove Odluke korisnik koncesije dužan
je plaćati godišnju naknadu za koncesiju.

Visina godišnje naknade iznosi 1% procijenjene vrijednosti ukupnog ulova
u pojedinoj godini korištenja koncesije izraženog u tržišnim cijenama.

Dinamika plaćanja godišnje naknade odredit će se ugovorom.

V.

Na temelju ove Odluke, sukladno članku 146. stavku 3. Zakona o vodama,
Državna uprava za vode sklapa s korisnikom koncesije ugovor o koncesiji,
kojim će se podrobnije urediti koncesijski odnos.

Ako korisnik koncesije u roku 15 dana od dana primitka ove Odluke ne
potpiše ugovor o koncesiji, gubi sva prava određena ovom Odlukom.

VI.

Ova Odluka stupa na snagu danom donošenja i objavit će se u "Narodnim
novinama".

Klasa: 325-01/98-01/28
Urbroj: 5030116-98-1
Zagreb, 23. travnja 1998.

Predsjednik
**mr. Zlatko Mateša,** v. r.

Odluka, NN 63/1998-771
## Odluka o dodjeli koncesije na vodama u svrhu uzgoja riba u zatvorenim vodama Ribarskom centru d.o.o., Zagreb

### NN 63/1998 (29.4.1998.), Odluka o dodjeli koncesije na vodama u svrhu uzgoja riba u zatvorenim vodama Ribarskom centru d.o.o., Zagreb

# VLADA REPUBLIKE HRVATSKE

Na temelju članka 145. stavka 2. točke 2. i članka 209. Zakona o vodama
("Narodne novine", broj 107/95), Vlada Republike Hrvatske je na sjednici
održanoj 23. travnja 1998. godine, donijela

## ODLUKU

### O DODJELI KONCESIJE NA VODAMA U SVRHU UZGOJA RIBA U ZATVORENIM VODAMA RIBARSKOM CENTRU D.O.O., ZAGREB

I.

Vlada Republike Hrvatske dodjeljuje koncesiju na vodama Ribarskom centru
d.o.o. Zagreb, Kneza Mislava 2 (u daljnjem tekstu: korisnik koncesije).

Koncesija se daje u svrhu uzgoja riba u zatvorenim vodama ribnjaka Draganić
ukupne površine 372 ha.

II.

Za uzgoj ribe u zatvorenim vodama prema ovoj Odluci korisnik stječe
pravo korištenja voda iz vodotoka Kupčina i kanala Blatnica (Stojnica)
u količini 8.733.000 m3 godišnje.

III.

Koncesija se dodjeljuje na vremensko razdoblje od 14 (četrnaest) godina,
računajući od dana sklapanja ugovora o koncesiji.

IV.

Za korištenje voda iz točke II. ove Odluke korisnik koncesije dužan
je plaćati godišnju naknadu za koncesiju.

Visina godišnje naknade iznosi 1% procijenjene vrijednosti ukupnog ulova
u pojedinoj godini korištenja koncesije izraženog u tržišnim cijenama.

Dinamika plaćanja godišnje naknade odredit će se ugovorom.

V.

Na temelju ove Odluke sukladno članku 146. stavku 3. Zakona o vodama,
Državna uprava za vode sklapa s korisnikom koncesije Ugovor o koncesiji,
kojim će se podrobnije urediti koncesijski odnos.

Ako korisnik koncesije u roku 15 dana od dana primitka ove Odluke ne
potpiše ugovor o koncesiji, gubi sva prava određena ovom Odlukom.

VI.

Ova Odluka stupa na snagu danom donošenja i objavit će se u "Narodnim
novinama".

Klasa: 325-01/98-01/59
Urbroj: 5030116-98-1
Zagreb, 23. travnja 1998.

Predsjednik
**mr. Zlatko Mateša,** v. r.

Odluka, NN 63/1998-772
## Odluka o dodjeli koncesije za zahvaćanje voda za potrebe javne vodoopskrbe Komunalnom poduzeću "Izvor", Ploče

### NN 63/1998 (29.4.1998.), Odluka o dodjeli koncesije za zahvaćanje voda za potrebe javne vodoopskrbe Komunalnom poduzeću "Izvor", Ploče

# VLADA REPUBLIKE HRVATSKE

Na temelju članka 145. stavka 2. točke 2. i članka 209. Zakona o vodama
("Narodne novine", broj 107/95), Vlada Republike Hrvatske je na sjednici
održanoj 23. travnja 1998. godine, donijela

## **ODLUKU**

### **O DODJELI KONCESIJE ZA ZAHVAĆANJE VODA ZA POTREBE JAVNE VODOOPSKRBE KOMUNALNOM PODUZEĆU "IZVOR", PLOČE**

I.

Vlada Republike Hrvatske dodjeljuje Komunalnom poduzeću "Izvor" s potpunom
odgovornošću iz Ploča, Neretljanskih gusara 2/1 (u daljnjem tekstu: korisnik
koncesije) koncesiju za zahvaćanje vode iz izvorišta "Klokun" za potrebe
javne vodoopskrbe.

II.

Korisnik koncesije će zahvaćati vodu iz izvorišta "Klokun" (proširenog
dijela Klokunske Matice) putem postojeće crpne stanice, smještene na izvorišnom
dijelu jezera "Klokun" sa instaliranim kapacitetima crpki 1x100 l/sec i
2x35 l/sec.

Korisnik koncesije može zahvaćati vodu iz izvorišta "Klokun" u količinama
navedenim u podtočki 1. točke II. ove Odluke, do najveće ukupne količine
crpljenja od 170 l/sec, odnosno najviše do 2.500.000 m3/god.

III.

Korisnik koncesije će koristiti koncesiju iz točke I. ove Odluke u razdoblju
od dvadeset (20) godina počev od stupanja na snagu Ugovora o koncesiji.

IV.

Korisnik koncesije će plaćati koncesijsku naknadu u godišnjem iznosu
od 10% naknade za korištenje voda što je dužan plaćati prema Zakonu o financiranju
vodnog gospodarstva za godinu u kojoj je sklopljen ugovor o koncesiji u
korist proračuna Republike Hrvatske.

Dinamika plaćanja naknade za koncesiju odredit će se ugovorom o koncesiji.

Ugovorom o koncesiji ugovorit će se rok dospijeća koncesijske naknade
za 1997. godinu.

V.

Državna uprava za vode i korisnik koncesije će u roku od 15 dana od
dana stupanja na snagu ove Odluke sklopiti ugovor o koncesiji kojim će
se podrobnije urediti koncesijski odnos.

Korisnik koncesije koji propusti sklopiti ugovor o koncesiji u roku
iz prethodnog stavka gubi istekom tog roka prava određena ovom Odlukom.

VI.

Ova Odluka stupa na snagu danom donošenja, a objavit će se u "Narodnim
novinama".

Klasa: 325-01/98-01/44
Urbroj: 5030116-98-1
Zagreb, 23. travnja 1998.

Predsjednik
**mr. Zlatko Mateša,** v. r.

Odluka, NN 63/1998-773
## Ispravak Pravilnika o izmjenama i dopunama Pravilnika o načinu propisivanja, izdavanja i naplaćivanja lijekova

### NN 63/1998 (29.4.1998.), Ispravak Pravilnika o izmjenama i dopunama Pravilnika o načinu propisivanja, izdavanja i naplaćivanja lijekova

Nakon izvršenog uspoređivanja s izvornim tekstom utvrđena je pogreška
u Pravilniku o izmjenama i dopunama Pravilnika o načinu propisivanja, izdavanja
i naplaćivanja lijekova, objavljenom u "Narodnim novinama" broj 55/98 od
17. travnja 1998. godine, te se daje

## **ISPRAVAK**

### **PRAVILNIKA O IZMJENAMA I DOPUNAMA PRAVILNIKA O NAČINU PROPISIVANJA, IZDAVANJA I NAPLAĆIVANJA LIJEKOVA**

Uz Pravilnik o izmjenama i dopunama Pravilnika o načinu propisivanja,
izdavanja i naplaćivanja lijekova otisnuta je pogrešna tiskanica recepta
koja je sastavni dio Pravilnika, te se ta tiskanica zamjenjuje tiskanicom
s ispravnim sadržajem koji glasi:

Klasa: 025-04/98-01/36
Urbroj: 338-01-04-98-2
Zagreb, 23. travnja 1998.

Predsjednik Upravnog vijeća
Hrvatskog zavoda za zdravstveno osiguranje
**prim. dr. sc. Mate Ljubičić,** v. r.

![](dodatni/370673.gif)

Ostalo, NN 63/1998-775
## Odluka o visini novčane naknade za nezaposlenu osobu

### NN 64/1998 (30.4.1998.), Odluka o visini novčane naknade za nezaposlenu osobu

# **MINISTARSTVO RADA I SOCIJALNE SKRBI**

Na temelju članka 22. stavka 2. Zakona o zapošljavanju ("Narodne novine",
br. 59/96) ministar rada i socijalne skrbi uz suglasnost ministra financija
donosi

## **ODLUKU**

### **O VISINI NOVČANE NAKNADE ZA NEZAPOSLENU OSOBU**

I.

Najniža novčana naknada utvrđuje se u iznosu 500,20 kuna mjesečno.

II.

Najviša novčana naknada utvrđuje se u iznosu od 900,00 kuna mjesečno.

III.

Stavlja se izvan snage Odluka o visini novčane naknade za nezaposlenu
osobu ("Narodne novine", br. 44/98) s danom primjene ove Odluke.

IV.

Ova Odluka stupa na snagu danom objave u "Narodnim novinama", a primjenjuje
se od 1. travnja 1998. godine.

Klasa: 120-02/98-01/06
Urbroj: 524-03/1-98-6
Zagreb, 10. travnja 1998.

Ministar rada i socijalne skrbi
**Joso Škara,** v. r.
Potpredsjednik Vlade i
ministar financija
**mr. Borislav Škegro,** v. r.

Odluka, NN 64/1998-778
## Ispravak Odluke o sniženju carinskih stopa za određenu robu

### NN 64/1998 (30.4.1998.), Ispravak Odluke o sniženju carinskih stopa za određenu robu

Nakon izvršenog uspoređivanja s izvornim tekstom utvrđena je pogreška
u Odluci o sniženju carinskih stopa za određenu robu, objavljenoj u "Narodnim
novinama", broj 60 od 24. travnja 1998. godine, te se daje

## **ISPRAVAK**

### **ODLUKE O SNIŽENJU CARINSKIH STOPA ZA ODREĐENU ROBU**

U Odluci o sniženju carinskih stopa za određenu robu u točki I. umjesto
tarifne oznake "0301.999" treba stajati "0301.991".

**NAPOMENA:** Izvršena je ispravka na web stranici u broju 60 iz
1998.g.

Urbroj: 50501-98-462
Zagreb, 29. travnja 1998.

Glavni i odgovorni urednik
**Marijan Prus,** v. r.

Ostalo, NN 64/1998-782
## Odluka o osnivanju Državnog povjerenstva za povijesne i ratne žrtve

### NN 65/1998 (4.5.1998.), Odluka o osnivanju Državnog povjerenstva za povijesne i ratne žrtve

# **PREDSJEDNIK REPUBLIKE HRVATSKE**

Na osnovi članka 94. Ustava Republike Hrvatske, donosim

## **ODLUKU**

### **O OSNIVANJU DRŽAVNOG POVJERENSTVA ZA POVIJESNE I RATNE ŽRTVE**

1. Osniva se Državno povjerenstvo za povijesne i ratne žrtve sa zadaćom
da usmjerava i usklađuje rad tijela hrvatske državne vlasti, znanstvenih
ustanova, te humanitarnih i drugih udruga na istraživanju vojnih i civilnih
ratnih žrtava hrvatskog naroda u cjelini i svega pučanstva na području
Republike Hrvatske, od stvaranja jugoslavenske države 1918. pa nadalje,
osobito u razdoblju od 2. svjetskog rata 1941., pa do kraja Domovinskog
rata 1995. godine.

2. Za predsjednika Državnog povjerenstva imenuje se NIKICA VALENTIĆ,
zastupnik u Hrvatskom državnom saboru.

Za zamjenika predsjednika imenuje se dr. NEDJELJKO MIHANOVIĆ, predsjednik
Odbora za naobrazbu, znanost i kulturu Zastupničkog doma Hrvatskog državnog
sabora.

Za članove Državnog povjerenstva imenuju se:

- JANKO BOBETKO, zastupnik u Hrvatskom državnom saboru i stožerni general
u mirovini,

- akademik DUŠAN BILANDŽIĆ, povjesničar,

- KAZIMIR SVIBEN, zastupnik u Hrvatskom državnom saboru i predsjednik
Komisije za utvrđivanje ratnih i poratnih žrtava 2. svjetskog rata,

- ZLATKO CANJUGA, savjetnik Predsjednika RH i zastupnik u Hrvatskom
državnom saboru,

- VICE VUKOJEVIĆ, zastupnik u Hrvatskom državnom saboru i potpredsjednik
Komisije za utvrđivanje ratnih i poratnih žrtava 2. svjetskog rata,

- dr. SLOBODAN LANG, savjetnik Predsjednika RH i zastupnik u Hrvatskom
državnom saboru,

- dr. ANĐELKO MIJATOVIĆ, savjetnik Predsjednika RH,

- dr. MIRKO VALENTIĆ, ravnatelj Instituta za suvremenu hrvatsku povijest,

- prof. dr. ZVONIMIR ŠEPAROVIĆ, predsjednik Hrvatskog žrtvoslovnog društva,

- dr. JOSIP KOLANOVIĆ, ravnatelj Hrvatskog državnog arhiva,

- mr. IVAN BEKAVAC, ravnatelj Hrvatskog informativno--kulturnog zavoda.

3. Ova odluka stupa na snagu danom donošenja.

Broj: 01-98-952/1
Zagreb, 23. travnja 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 65/1998-785
## Odluka o imenovanju članova Stalnog odbora Međudržavnog vijeća za suradnju između Republike Hrvatske i Bosne i Hercegovine

### NN 65/1998 (4.5.1998.), Odluka o imenovanju članova Stalnog odbora Međudržavnog vijeća za suradnju između Republike Hrvatske i Bosne i Hercegovine

# **PREDSJEDNIK REPUBLIKE HRVATSKE**

Na osnovi članka 94. Ustava Republike Hrvatske donosim

## **ODLUKU**

### **O IMENOVANJU ČLANOVA STALNOG ODBORA MEĐUDRŽAVNOG VIJEĆA ZA SURADNJU IZMEĐU REPUBLIKE HRVATSKE I BOSNE I HERCEGOVINE**

I. U skladu s člankom 4. Sporazuma o uspostavljanju Međudržavnog vijeća
za suradnju između Republike Hrvatske i Bosne i Hercegovine od 30. ožujka
1998., za članove Stalnog odbora imenuju se:

- dr. MATE GRANIĆ - potpredsjednik Vlade i ministar vanjskih poslova
RH,

- NEVEN MADEY - savjetnik Predsjednika RH za vanjsku politiku,

- dr. IVO SANADER - zamjenik ministra vanjskih poslova RH.

II. Ova Odluka stupa na snagu danom donošenja.

Broj: 081-98-836/1
Zagreb, 9. travnja 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 65/1998-786
## Odluka o razrješenju Miroslava Šeparovića dužnosti ministra pravosuđa

### NN 65/1998 (4.5.1998.), Odluka o razrješenju Miroslava Šeparovića dužnosti ministra pravosuđa

# **PREDSJEDNIK REPUBLIKE HRVATSKE**

Na osnovi članka 98. alineja 4. Ustava Republike Hrvatske, donosim

## **ODLUKU**

### **O RAZRJEŠENJU MINISTRA PRAVOSUĐA**

MIROSLAV ŠEPAROVIĆ razrješuje se dužnosti ministra pravosuđa, radi odlaska
na novu dužnost.

Ova Odluka stupa na snagu danom donošenja.

Broj: 081-98-931/1
Zagreb, 20. travnja 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 65/1998-787
## Odluka o razrješenju dr. Miroslava Tuđmana dužnosti ravnatelja Hrvatske izvještajne službe i zamjenika predstojnika Ureda za nacionalnu sigurnost

### NN 65/1998 (4.5.1998.), Odluka o razrješenju dr. Miroslava Tuđmana dužnosti ravnatelja Hrvatske izvještajne službe i zamjenika predstojnika Ureda za nacionalnu sigurnost

# **PREDSJEDNIK REPUBLIKE HRVATSKE**

Na osnovi članka 5. i 6. Zakona o Uredu za nacionalnu sigurnost ("Narodne
novine" broj 37/95.), donosim

## **ODLUKU**

### **O RAZRJEŠENJU RAVNATELJA HRVATSKE IZVJEŠTAJNE SLUŽBE I ZAMJENIKA PREDSTOJNIKA UREDA ZA NACIONALNU SIGURNOST**

dr. MIROSLAV TUĐMAN razrješuje se dužnosti ravnatelja Hrvatske izvještajne
službe i zamjenika predstojnika Ureda za nacionalnu sigurnost, na osobni
zahtjev.

Ova Odluka stupa na snagu u roku 30 dana.

Broj: 081-98-933/1
Zagreb, 20. travnja 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 65/1998-788
## Odluka o imenovanju Miroslava Šeparovića ravnateljem Hrvatske izvještajne službe i zamjenikom predstojnika Ureda za nacionalnu sigurnost

### NN 65/1998 (4.5.1998.), Odluka o imenovanju Miroslava Šeparovića ravnateljem Hrvatske izvještajne službe i zamjenikom predstojnika Ureda za nacionalnu sigurnost

# **PREDSJEDNIK REPUBLIKE HRVATSKE**

Na osnovi članka 5. i 6. Zakona o Uredu za nacionalnu sigurnost ("Narodne
novine" broj 37/95.), donosim

## **ODLUKU**

### **O IMENOVANJU RAVNATELJA HRVATSKE IZVJEŠTAJNE SLUŽBE I ZAMJENIKA PREDSTOJNIKA UREDA ZA NACIONALNU SIGURNOST**

MIROSLAV ŠEPAROVIĆ imenuje se ravnateljem Hrvatske izvještajne službe
i zamjenikom predstojnika Ureda za nacionalnu sigurnost.

Ova Odluka stupa na snagu u roku 30 dana.

Broj: 081-98-932/1
Zagreb, 20. travnja 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 65/1998-789
## Odluka o razrješenju Ivana Krstanovića dužnosti pomoćnika ministra razvitka i obnove i o imenovanju Lovre Pejkovića i Ivana Hodalića pomoćnicima ministra razvitka i obnove

### NN 65/1998 (4.5.1998.), Odluka o razrješenju Ivana Krstanovića dužnosti pomoćnika ministra razvitka i obnove i o imenovanju Lovre Pejkovića i Ivana Hodalića pomoćnicima ministra razvitka i obnove

# **PREDSJEDNIK REPUBLIKE HRVATSKE**

Na osnovi članka 42. stavka 2. Zakona o sustavu državne uprave ("Narodne
novine" broj 75/93.), donosim

## **ODLUKU**

### **O RAZRJEŠENJU I IMENOVANJU POMOĆNIKA MINISTRA RAZVITKA I OBNOVE**

IVAN KRSTANOVIĆ razrješuje se dužnosti pomoćnika ministra razvitka i
obnove, radi odlaska na novu dužnost.

LOVRE PEJKOVIĆ i IVAN HODALIĆ imenuju se pomoćnicima ministra razvitka
i obnove.

Ova Odluka stupa na snagu danom donošenja.

Broj: 081-98-916/1
Zagreb, 20. travnja 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 65/1998-790
## Odluka o visini doprinosa u korist Hrvatskog Crvenog križa

### NN 65/1998 (4.5.1998.), Odluka o visini doprinosa u korist Hrvatskog Crvenog križa

# **VLADA REPUBLIKE HRVATSKE**

Na temelju članka 23. stavka 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
16. Zakona o Hrvatskom Crvenom križu ("Narodne novine", broj 61/91), Vlada
Republike Hrvatske je na sjednici održanoj 30. travnja 1998. godine donijela

## **ODLUKU**

### **O VISINI DOPRINOSA U KORIST HRVATSKOG CRVENOG KRIŽA**

I.

Doprinos u korist Hrvatskog Crvenog križa po članku 16. stavku 1. točke
1. i 2. Zakona o Hrvatskom Crvenom križu ("Narodne novine", broj 61/91)
u Tjednu Crvenog križa od 8. svibnja do 15. svibnja 1998. godine i Tjednu
borbe protiv TBC-a od 14. do 21. rujna 1998. godine, plaća se:

1. na svaku prodanu putničku kartu u međumjesnom željezničkom, autobusnom
i brodskom prometu - osim u gradskom prometu:

- na putničku kartu do 50 kuna                      0,40 kuna

- na putničku kartu od 50 do 100 kuna         0,80 kuna

- na putničku kartu preko 100 kuna              1,00 kuna

2. na svaku prodanu putničku kartu u međunarodnom željezničkom, autobusnom
i brodskom prometu 3,00 kune,

3. za međumjesni i međunarodni zračni promet na svaku prodanu putničku
kartu 3,00 kune.

Na povratne putničke karte doprinos se naplaćuje samo za jedan smjer
(jedna doplatna marka).

II.

Doprinos iz točke I. ove Odluke naplaćuju pravne osobe koje prodaju
putničke karte.

Prikupljena novčana sredstva uplaćuju se na žiro-račun općinskih i gradskih
društava Crvenog križa na području kojih su prikupljena.

III.

Danom stupanja na snagu ove Odluke prestaje važiti Odluka o visini doprinosa
u korist Hrvatskog Crvenog križa ("Narodne novine", broj 42/97).

IV.

Ova Odluka stupa na snagu sljedećeg dana od dana objave u "Narodnim
novinama".

Klasa: 411-08/98-01/04
Urbroj: 5030104-98-2
Zagreb, 30. travnja 1998.

Predsjednik
**mr. Zlatko Mateša,** v. r.

Odluka, NN 65/1998-791
## Odluka o zabrani prijama službenika i namještenika u tijela državne uprave i javne službe koje se financiraju iz državnog proračuna

### NN 66/1998 (6.5.1998.), Odluka o zabrani prijama službenika i namještenika u tijela državne uprave i javne službe koje se financiraju iz državnog proračuna

# **VLADA REPUBLIKE HRVATSKE**

Na temelju članka 23. stavka 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), Vlada Republike
Hrvatske je na sjednici održanoj 30. travnja 1998. godine donijela

## **ODLUKU**

### **O ZABRANI PRIJAMA SLUŽBENIKA I NAMJEŠTENIKA U TIJELA DRŽAVNE UPRAVE I JAVNE SLUŽBE KOJE SE FINANCIRAJU IZ DRŽAVNOG PRORAČUNA**

I.

Zabranjuje se prijam službenika i namještenika u tijela državne uprave
i javne službe koje se financiraju iz državnog proračuna.

Vlada Republike Hrvatske odobrava u opravdanim slučajevima prijam službenika
i namještenika na službenička i radna mjesta posebnom odlukom.

II.

Prije podnošenja zahtjeva Vladi Republike Hrvatske za donošenje posebne
odluke o dozvoli prijama službenika i namještenika, tijela državne uprave
i javne službe dužne su pribaviti prethodna mišljenja o opravdanosti prijama
i to:

- tijela državne uprave od Ministarstva uprave i Ministarstva financija,

- kaznena tijela od Ministarstva pravosuđa i Ministarstva financija,

- javne službe od resornog ministarstva i Ministarstva financija.

III.

Izuzetno od odredbe točke I. ove Odluke dozvoljava se prijam službenika
i namještenika u tijela državne uprave i javne službe bez posebne odluke
Vlade, samo u slučajevima:

- prijama na određeno vrijeme zbog zamjene duže odsutnog službenika
ili namještenika,

- prijama na neodređeno vrijeme zbog prestanka službe službenika ili
rada namještenika.

Nadzor nad primjenom stavka 1. ove točke provodi Ministarstvo uprave.

IV.

Danom stupanja na snagu ove Odluke prestaje važiti Odluka o zabrani
prijama službenika i namještenika u tijela državne uprave i javne službe
koje se financiraju iz državnog poračuna Republike Hrvatske ("Narodne novine",
broj 61/97).

V.

Ova Odluka stupa na snagu osmoga dana od objave u "Narodnim novinama".

Klasa: 100-01/98-03/01
Urbroj: 5030116-98-1
Zagreb, 30. travnja 1998.

Predsjednik
**mr. Zlatko Mateša,** v. r.

Odluka, NN 66/1998-793
## Odluka o davanju suglasnosti na Statut Hrvatskog autokluba

### NN 66/1998 (6.5.1998.), Odluka o davanju suglasnosti na Statut Hrvatskog autokluba

# **VLADA REPUBLIKE HRVATSKE**

Na temelju članka 23. stavka 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
8. stavka 3. Zakona o Hrvatskom autoklubu ("Narodne novine", broj 2/94),
Vlada Republike Hrvatske je na sjednici održanoj 30. travnja 1998. godine,
donijela

## **ODLUKU**

### **O DAVANJU SUGLASNOSTI NA STATUT HRVATSKOG AUTOKLUBA**

Daje se suglasnost na odredbe Statuta Hrvatskog autokluba koje se odnose
na obavljanje javnih ovlasti iz članka 6. stavka 1. Zakona o Hrvatskom
autoklubu ("Narodne novine", broj 2/94), a koji je donesen na Skupštini
Hrvatskog autokluba 14. ožujka 1998. godine.

Klasa: 023-03/98-03/05
Urbroj: 5030116-98-2
Zagreb, 30. travnja 1998.

Predsjednik
**mr. Zlatko Mateša,** v. r.

Odluka, NN 66/1998-794
## Rješenje o razrješenju Mirne Pavletić Župić položaja savjetnice potpredsjednika Vlade Republike Hrvatske

### NN 66/1998 (6.5.1998.), Rješenje o razrješenju Mirne Pavletić Župić položaja savjetnice potpredsjednika Vlade Republike Hrvatske

# **VLADA REPUBLIKE HRVATSKE**

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
8. stavka 2. Uredbe o Stručnoj službi Vlade Republike Hrvatske ("Narodne
novine", broj 52/90), Vlada Republike Hrvatske je na sjednici održanoj
30. travnja 1998. godine donijela

## **RJEŠENJE**

### **O RAZRJEŠENJU SAVJETNICE POTPREDSJEDNIKA VLADE REPUBLIKE HRVATSKE**

Razrješuje se MIRNA PAVLETIĆ ŽUPIĆ položaja savjetnice potpredsjednika
Vlade Republike Hrvatske s danom 30. travnja 1998., radi odlaska na novu
dužnost.

Klasa: 080-02/98-02/38
Urbroj: 50304/2-98-01
Zagreb, 30. travnja 1998.

Predsjednik
**mr. Zlatko Mateša,** v. r.

Rješenje, NN 66/1998-795
## Rješenje o imenovanju mr. Mate Arlovića članom Savjeta za zaštitu tržišnog natjecanja

### NN 66/1998 (6.5.1998.), Rješenje o imenovanju mr. Mate Arlovića članom Savjeta za zaštitu tržišnog natjecanja

# **VLADA REPUBLIKE HRVATSKE**

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), članka 31.
Zakona o zaštiti tržišnog natjecanja ("Narodne novine", broj 48/95), Vlada
Republike Hrvatske je na sjednici održanoj 30. travnja 1998. godine donijela

## **RJEŠENJE**

### **O IMENOVANJU ČLANA SAVJETA ZA ZAŠTITU TRŽIŠNOG NATJECANJA**

Imenuje se mr. MATO ARLOVIĆ članom Savjeta za zaštitu tržišnog natjecanja.

Klasa: 080-02/98-01/77
Urbroj: 50304/2-98-01
Zagreb, 30. travnja 1998.

Predsjednik
**mr. Zlatko Mateša,** v. r.

Rješenje, NN 66/1998-796
## Pravilnik o mjerilima za utvrđivanje vrijednosti stana

### NN 66/1998 (6.5.1998.), Pravilnik o mjerilima za utvrđivanje vrijednosti stana

# **MINISTARSTVO PROSTORNOG UREĐENJA, GRADITELJSTVA I STANOVANJA**

Na temelju članka 63. stavka 2. Zakona o naknadi za imovinu oduzetu
za vrijeme jugoslavenske komunističke vladavine ("Narodne novine" br. 92/96),
ministar prostornog uređenja, graditeljstva i stanovanja donosi

## **PRAVILNIK**

### **O MJERILIMA ZA UTVRĐIVANJE VRIJEDNOSTI STANA**

Članak 1.

Vrijednost stana koja se utvrđuje u postupku prava na naknadu prijašnjem
vlasniku ovisi o građevinskoj vrijednosti stana i vrijednosti položajne
pogodnosti stana.

Članak 2.

Građevinska vrijednost stana i vrijednost položajne pogodnosti stana
određuju se prema mjerilima za utvrđivanje građevinske vrijednosti stana
(Cg) i položajne pogodnosti stana (Pp) prema Uredbi o načinu utvrđivanja
cijene stana i garaže ("Narodne novine" br. 35/92, 72/92, 83/93 i 110/93).

Za stanove koji više ne postoje, građevinska vrijednost stana (Cg) određuje
se kao građevinska vrijednost etalonskog objekta koja se primjenjuje prema
Uredbi iz stavka 1. ovoga članka (Ce), umanjena za 70%.

Članak 3.

Vrijednost stana utvrđuje se na način da se građevinska vrijednost stana
(Cg) uveća za položajnu pogodnost stana (Pp).

Članak 4.

Ovaj Pravilnik stupa na snagu danom objave u "Narodnim novinama".

Klasa: 371-01/98-03/02
Urbroj: 531-01-98-4
Zagreb, 4. svibnja 1998.

Ministar
**mr. Marko Širac,** v. r.

Pravilnik, NN 66/1998-798
## Indeks cijena na malo u Republici Hrvatskoj u travnju 1998. godine

### NN 66/1998 (6.5.1998.), Indeks cijena na malo u Republici Hrvatskoj u travnju 1998. godine

# **OBJAVE**

## **INDEKS**

### **CIJENA NA MALO U REPUBLICI HRVATSKOJ U TRAVNJU 1998. GODINE**

Indeks cijena na malo u Republici Hrvatskoj u travnju 1998. godine u
odnosu na ožujak 1998. godine iznosi **100,3**

Klasa: 957-04/98-01/41
Urbroj: 555-05-04-98-41
Zagreb, 4. svibnja 1998.

Ravnatelj
**mr. sc. Ivan Rusan,** v. r.

Ostalo, NN 66/1998-801
## Stopa rasta proizvođačkih cijena industrijskih proizvoda u travnju 1998. godine

### NN 66/1998 (6.5.1998.), Stopa rasta proizvođačkih cijena industrijskih proizvoda u travnju 1998. godine

# **OBJAVE**

Na temelju članka 9. Zakona o porezu na dobit ("Narodne novine" broj
109/93.), Državni zavod za statistiku objavljuje

## **STOPU RASTA**

### **PROIZVOĐAČKIH CIJENA INDUSTRIJSKIH PROIZVODA U TRAVNJU 1998. GODINE**

Stopa rasta proizvođačkih cijena industrijskih proizvoda u travnju 1998.
godine u odnosu na ožujak 1998. godine iznosi: **0,2**

Klasa: 957-04/98-01/40
Urbroj: 555-05-04-98-40
Zagreb, 4. svibnja 1998.

Ravnatelj
**mr. sc. Ivan Rusan,** v. r.

Ostalo, NN 66/1998-802
## Ispravak Odluke i Rješenja Ustavnog suda Republike Hrvatske broj Su-15/1998-52 od 28. travnja 1998.

### NN 66/1998 (6.5.1998.), Ispravak Odluke i Rješenja Ustavnog suda Republike Hrvatske broj Su-15/1998-52 od 28. travnja 1998.

U "Narodnim novinama", broj 48/1998. objavljeni su odluka
i rješenje Ustavnog suda Republike Hrvatske broj U-I-762/1996, U-I-763/1996,
U-I-795/1996 do U-I-906/1996, U-I-934/1996, U-I-945/1996, U-I-69/1997 do
U-I-100/1997, U-I-107/1997, U-I-109/1997, U-I-115/1997, U-I-164/1997, U-I-170/1997,
U-I-228/1997, U-I-321/1997, U-I-329/1997, U-I-353/1997, U-I-460/1997 do
U-I-464/1997, U-I-477/1997, U-I-594/1997 do U-I-597/1997, U-I-645/1997,
U-I-1115/1997, U-I-1272/1997, U-I-1286/1997, U-I-188/1998 u kojima su ustanovljene
pogreške pa se daje

## **ISPRAVAK**

### **ODLUKE I RJEŠENJA USTAVNOG SUDA REPUBLIKE HRVATSKE**

broj: U-I-762/1996, U-I-763/1996, U-I-795/1996 do U-I-906/1996, U-I-934/1996,
U-I-945/1996, U-I-69/1997 do U-I-100/1997, U-I-107/1997, U-I-109/1997,
U-I-115/1997, U-I-164/1997, U-I-170/1997, U-I-228/1997, U-I-321/1997, U-I-329/1997,
U-I-353/1997, U-I-460/1997 do U-I-464/1997, U-I-477/1997, U-I-594/1997
do U-I-597/1997, U-I-645/1997, U-I-1115/1997, U-I-1272/1997, U-I-1286/1997,
U-I-188/1998

Prilikom uspoređivanja objavljenog teksta sa njegovim izvornikom ustanovljene
su pogreške.

U obrazloženju pod I točka 2. stavak 1. redak 29. umjesto riječi "ostali"
treba stajati riječi "postali"; pod II točka 3. stavak 1. redak
1. umjesto riječi "utvrđena" treba stajati riječ "uređena";
pod III točka 13. stavak 2. redak 1. umjesto "od" treba stajati
"pod"; na kraju odluke i rješenja iza navedenih brojeva treba
stajati "Zagreb, 31. ožujka 1998."

**NAPOMENA:** Izvršena je ispravka na web stranici u broju 48 iz
1998.g.

Broj: Su-15/1998-52
Zagreb, 28. travnja 1998.

Glavni tajnik
**Josip Bedrač,** v. r.

Ostalo, NN 66/1998-805
## Rješenje o izdavanju dozvole za obavljanje poslova s vrijednosnim papirima trgovačkom društvu VEDETA d.o.o. za poslovanje vrijednosnim papirima, Ludbreg

### NN 67/1998 (8.5.1998.), Rješenje o izdavanju dozvole za obavljanje poslova s vrijednosnim papirima trgovačkom društvu VEDETA d.o.o. za poslovanje vrijednosnim papirima, Ludbreg

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama članka 12. stavka 1. toč. 2. i toč. 11., članka 27.
stavka 1., članka 28. stavka 1. i članka 38. Zakona o izdavanju i prometu
vrijednosnim papirima ("Narodne novine", br. 107/95., dalje: Zakon), Komisija
za vrijednosne papire Republike Hrvatske (dalje: Komisija), temeljem zahtjeva
trgovačkog društva VEDETA d.o.o. za poslovanje vrijednosnim papirima, Ludbreg,
V. Lisinskog 21 a (dalje: Društvo), podnesenog dana 12. veljače 1998. godine,
kojim se traži izdavanje dozvole za obavljanje poslova s vrijednosnim papirima
iz članka 26. stavak 1. toč. 1., 7. i 8. Zakona, na sjednici održanoj dana
28. travnja 1998. godine, donijela je sljedeće

## **RJEŠENJE**

1. Trgovačkom društvu VEDETA d.o.o. za poslovanje vrijednosnim papirima,
Ludbreg, V. Lisinskog 21 a, izdaje se dozvola za obavljanje poslova s vrijednosnim
papirima iz članka 26. stavak 1. toč. 1., 7. i 8. Zakona i to:

*1. kupnja i prodaja vrijednosnih papira po nalogu nalogo- davca (u
svoje ime, a za tuđi račun),*

*2. investicijsko savjetovanje,*

*3. poslovi transfernog agenta.*

2. Dozvola za obavljanje poslova vrijednosnim papirima iz članka 26.
stavak 1. toč. 1. i 8. Zakona, vrijedi od dana izdavanja, a izdaje se na
neodređeno vremensko razdoblje.

3. Dozvola za obavljanje poslova vrijednosnim papirima iz članka 26.
stavak 1. toč. 7. Zakona, vrijedi od dana izdavanja, a izdaje se na određeno
vremensko razdoblje, zaključno s danom kojim Komisija otpočne sa izdavanjem
dozvola za obavljanje poslova investicijskog savjetnika.

4. Ovo rješenje upisuje se u Registar izdanih dozvola društvima za poslovanje
s vrijednosnim papirima, za obavljanje poslova iz članka 26. stavak 1.
Zakona, kod Komisije pod rednim brojem 37 (tridesetsedam), s danom upisa
28. travnja 1998. godine.

5. Ovo rješenje objavljuje se u "Narodnim novinama".

Klasa: UP/I-450-08/98-01/18
Urbroj: 567-03/98-7
Zagreb, 28. travnja 1998.

Predsjednik Komisije
**Ivica Smiljan,** v. r.

Rješenje, NN 67/1998-807
## Rješenje o izdavanju dozvole za obavljanje poslova s vrijednosnim papirima trgovačkom društvu CREDOS d.o.o. Zagreb

### NN 67/1998 (8.5.1998.), Rješenje o izdavanju dozvole za obavljanje poslova s vrijednosnim papirima trgovačkom društvu CREDOS d.o.o. Zagreb

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama članka 12. stavka 1. toč. 2. i toč. 11., članka 27.
stavka 1., članka 28. stavka 1. i članka 38. Zakona o izdavanju i prometu
vrijednosnim papirima ("Narodne novine", br. 107/95., dalje: Zakon), Komisija
za vrijednosne papire Republike Hrvatske (dalje: Komisija), temeljem zahtjeva
trgovačkog društva CREDOS d.o.o. Zagreb, Brešćenskog 8/I (dalje: Društvo),
podnesenog dana 15. travnja 1998. godine, kojim se traži izdavanje dozvole
za obavljanje poslova s vrijednosnim papirima iz članka 26. stavak 1. toč.
5. i 6. Zakona, na sjednici održanoj dana 28. travnja 1998. godine, donijela
je sljedeće

## **RJEŠENJE**

1. Trgovačkom društvu CREDOS d.o.o. Zagreb, Brešćenskog 8/I, izdaje
se dozvola za obavljanje poslova s vrijednosnim papirima iz članka 26.
stavak 1. toč. 5. i 6. Zakona i to:

*1. obavljanje poslova agenta izdanja pri izdavanju novih vrijednosnih
papira,*

*2. pokroviteljstvo izdanja.*

2. Dozvola za obavljanje poslova s vrijednosnim papirima iz članka 26.
stavak 1. toč. 5. i 6. Zakona, vrijedi od dana izdavanja, a izdaje se na
neodređeno vremensko razdoblje.

3. Ovo rješenje upisuje se u Registar izdanih dozvola društvima za poslovanje
s vrijednosnim papirima, za obavljanje poslova iz članka 26. stavak 1.
Zakona, kod Komisije pod rednim brojem 36/24-2, s danom upisa 28. travnja
1998. godine.

4. Ovo rješenje objavljuje se u "Narodnim novinama".

Klasa: UP/I-450-08/98-01/48
Urbroj: 567-01/98-2
Zagreb, 24. travnja 1998.

Predsjednik Komisije
**Ivica Smiljan,** v. r.

Rješenje, NN 67/1998-808
## Rješenje o izdavanju dozvole za obavljanje poslova s vrijednosnim papirima trgovačkom društvu ANAPURNA d.o.o. za poslovanje vrijednosnim papirima, Zagreb

### NN 67/1998 (8.5.1998.), Rješenje o izdavanju dozvole za obavljanje poslova s vrijednosnim papirima trgovačkom društvu ANAPURNA d.o.o. za poslovanje vrijednosnim papirima, Zagreb

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama članka 12. stavka 1. toč. 2. i toč. 11., članka 27.
stavka 1., članka 28. stavka 1. i članka 38. Zakona o izdavanju i prometu
vrijednosnim papirima ("Narodne novine", br." 107/95., dalje: Zakon), Komisija
za vrijednosne papire Republike Hrvatske (dalje: Komisija), temeljem zahtjeva
trgovačkog društva ANAPURNA d.o.o. za poslovanje vrijednosnim papirima,
Zagreb, Vinogradska 6b (dalje: Društvo), podnesenog dana 18. veljače 1998.
godine, kojim se traži izdavanje dozvole za obavljanje poslova s vrijednosnim
papirima iz članka 26. stavak 1. toč. 1.-4., 7. i 8. Zakona, na sjednici
održanoj dana 28. travnja 1998. godine, donosi sljedeće

## **RJEŠENJE**

1. Trgovačkom društvu ANAPURNA d.o.o. za poslovanje vrijednosnim papirima,
Zagreb, Vinogradska 6b, izdaje se dozvola za obavljanje poslova s vrijednosnim
papirima iz članka 26. stavka 1. toč. 1.-4., 7. i 8. Zakona i to:

*1. kupnja i prodaja vrijednosnih papira po nalogu nalogo-
   davca (u svoje ime, a za tuđi račun),*

*2. trgovina u spekulacijske svrhe - kupnja i prodaja vrijed- nosnih
papira u svoje ime i za svoj račun,*

*3. poslovi posebne burzovne trgovine,*

*4. upravljanje portfeljem vrijednosnih papira za račun klijen- ta,*

*5. investicijsko savjetovanje,*

*6. poslovi transfernog agenta.*

2. Dozvola za obavljanje poslova vrijednosnim papirima iz članka 26.
stavak 1. toč. 1.-3. i 8. Zakona, vrijedi od dana izdavanja, a izdaje se
na neodređeno vremensko razdoblje.

3. Dozvola za obavljanje poslova vrijednosnim papirima iz članka 26.
stavak 1. toč. 4. i 7. Zakona, vrijedi od dana izdavanja, a izdaje se na
određeno vremensko razdoblje, zaključno s danom kojim Komisija otpočne
sa izdavanjem dozvola za obavljanje poslova investicijskog savjetnika.

4. Ovo rješenje upisuje se u Registar izdanih dozvola društvima za poslovanje
s vrijednosnim papirima, za obavljanje poslova iz članka 26. stavak 1.
Zakona, kod Komisije pod rednim brojem 38 (tridesetosam), s danom upisa
28. travnja 1998. godine.

5. Ovo rješenje objavljuje se u "Narodnim novinama".

Klasa: UP/I-450-08/98-01/28
Urbroj: 567-03/98-4
Zagreb, 28. travnja 1998.

Predsjednik Komisije
**Ivica Smiljan,** v. r.

Rješenje, NN 67/1998-809
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Branki Turkalj iz Josipdola

### NN 67/1998 (8.5.1998.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Branki Turkalj iz Josipdola

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakona), Komisija za vrijednosne papire Republike
Hrvatske (dalje: Komisija), temeljem zahtjeva Branke Turkalj iz Josipdola,
Karlovačka 25, JMBG: 3011972367101, podnesenog dana 18. veljače 1998. godine,
za izdavanje dozvole za obavljanje poslova ovlaštenog posrednika pri trgovini
vrijednosnim papirima, na sjednici održanoj dana 28. travnja 1998. godine,
donijela je sljedeće

## **RJEŠENJE**

1. Branki Turkalj iz Josipdola, Karlovačka 25, JMBG: 3011972367101,
izdaje se dozvola za obavljanje poslova ovlaštenog posrednika pri trgovini
vrijednosnim papirima.

2. Dozvola vrijedi od dana izdavanja, a izdaje se na rok od 1 godine,
do zaključno 28. travnja 1999. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 54 (pedesetčetiri), s danom upisa
28. travnja 1998. godine.

4. Ovo rješenje objavljuje se u "Narodnim novinama".

Klasa: UP/I-450-08/98-01/29
Urbroj: 567-03/98-2
Zagreb, 28. travnja 1998.

Predsjednik Komisije
**Ivica Smiljan,** v. r**.**

Rješenje, NN 67/1998-810
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Vladimiru Čurili iz Ludbrega

### NN 67/1998 (8.5.1998.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Vladimiru Čurili iz Ludbrega

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakona), Komisija za vrijednosne papire Republike
Hrvatske (dalje: Komisija), temeljem zahtjeva Vladimira Čurile iz Ludbrega,
V. Lisinskog 21a, JMBG: 1401957321409, podnesenog dana 2. travnja 1998.
godine, za izdavanje dozvole za obavljanje poslova ovlaštenog posrednika
pri trgovini vrijednosnim papirima, na sjednici održanoj dana 28. travnja
1998. godine, donijela je sljedeće

## **RJEŠENJE**

1. Vladimiru Čurili iz Ludbrega, V. Lisinskog 21 a, JMBG: 1401957321409,
izdaje se dozvola za obavljanje poslova ovlaštenog posrednika pri trgovini
vrijednosnim papirima.

2. Dozvola vrijedi od dana izdavanja, a izdaje se na rok od 1 godine,
do zaključno 28. travnja 1999. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 53 (pedesettri), s danom upisa
28. travnja 1998. godine.

4. Ovo rješenje objavljuje se u "Narodnim novinama".

Klasa: UP/I-450-08/98-01/47
Urbroj: 567-03/98-2
Zagreb, 28. travnja 1998.

Predsjednik Komisije
**Ivica Smiljan,** v. r.

Rješenje, NN 67/1998-811
## Zakon o dopuni Zakona o ugostiteljskoj djelatnosti

### NN 68/1998 (12.5.1998.), Zakon o dopuni Zakona o ugostiteljskoj djelatnosti

# ZASTUPNIČKI DOM HRVATSKOGA DRŽAVNOG SABORA

Na osnovi članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O DOPUNI ZAKONA O UGOSTITELJSKOJ DJELATNOSTI**

Proglašavam Zakon o dopuni Zakona o ugostiteljskoj djelatnosti, koji
je donio Zastupnički dom Hrvatskoga državnog sabora na sjednici 24. travnja
1998.

Broj: 081-98-998/1
Zagreb, 4. svibnja 1998.

Predsjednik
Republike Hrvatske
**dr. Franjo Tuđman**, v. r.

## **ZAKON**

### **O DOPUNI ZAKONA O UGOSTITELJSKOJ DJELATNOSTI**

Članak 1.

U Zakonu o ugostiteljskoj djelatnosti ("Narodne novine", br. 48/95.,
20/97. i 46/97. - pročišćeni tekst) iza članka 67. dodaje se članak 67a.
koji glasi:

"Članak 67a.

Iznimno od odredaba članka 60. ovoga Zakona ugostitelji koji na dan
stupanja na snagu ovoga Zakona obavljaju ugostiteljsku djelatnost u ugostiteljskim
objektima koji se ne kategoriziraju, dužni su minimalne uvjete u tim objektima
uskladiti s ovim Zakonom do 16. kolovoza 1998., a ugostitelji koji obavljaju
ugostiteljsku djelatnost u ugostiteljskim objektima koji se kategoriziraju
dužni su u istom roku za te objekte podnijeti zahtjev za utvrđivanje minimalnih
uvjeta i uvjeta za kategorizaciju.

U slučaju da ugostiteljski objekti koji se kategoriziraju ne ispunjavaju
neki od propisanih uvjeta dužni su, iznimno od odredbe stavka 1. ovoga
članka, minimalne uvjete i uvjete za kategoriju u tim objektima uskladiti
s ovim Zakonom do 1. svibnja 1999.

Odredbe stavka 1. i 2. ovoga članka ne odnose se na ugostitelje koji
u svojim ugostiteljskim objektima na dan 16. kolovoza 1998. imaju smještene
prognanike i izbjeglice.

Ugostitelji iz stavka 3. ovoga članka dužni su podnijeti zahtjev za
utvrđivanje minimalnih uvjeta i uvjeta za kategoriju u roku od godine dana
od dana iseljenja prognanika i izbjeglica o čemu su dužni odmah obavijestiti
Ministarstvo turizma.

Ugostitelju koji u roku utvrđenom u stavku 1., 2. i 4. ovoga članka
ne uskladi minimalne uvjete, odnosno ne podnese zahtjev za utvrđivanje
minimalnih uvjeta i uvjeta za kategoriju, obavljanje ugostiteljske djelatnosti
u tom ugostiteljskom objektu zabranit će se rješenjem nadležnog ureda."

Članak 2.

Ovaj Zakon stupa na snagu osmog dana od dana objave u "Narodnim novinama".

Klasa: 335-02/94-01/01
Zagreb, 24. travnja 1998.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić**. v. r.

Zakon, NN 68/1998-818
## Zakon o izmjeni i dopuni Zakona o upravnim pristojbama

### NN 68/1998 (12.5.1998.), Zakon o izmjeni i dopuni Zakona o upravnim pristojbama

# ZASTUPNIČKI DOM HRVATSKOGA DRŽAVNOG SABORA

Na osnovi članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O IZMJENI I DOPUNI ZAKONA O UPRAVNIM PRISTOJBAMA**

Proglašavam Zakon o izmjeni i dopuni Zakona o upravnim pristojbama,
koji je donio Zastupnički dom Hrvatskoga državnog sabora na sjednici 24.
travnja 1998.

Broj: 081-98-999/1
Zagreb, 4. svibnja 1998.

Predsjednik
Republike Hrvatske **dr. Franjo Tuđman,** v. r.

## **ZAKON**

### **O IZMJENI I DOPUNI ZAKONA O UPRAVNIM PRISTOJBAMA**

Članak 1.

U Zakonu o upravnim pristojbama ("Narodne novine", br. 8/96., 95/97.
i 131/97.), u Tarifnom broju 11. Tarife upravnih pristojbi, iza točke 7.
dodaje se Napomena koja glasi:

"Napomena:

Upravnu pristojbu iz točke 2. i 3. ovoga Tarifnog broja ne plaćaju članovi
obitelji posade brodova u trgovačkom prometu prilikom posjete pomorcu,
članu obitelji, na brodu tijekom boravka u luci."

Članak 2.

U Tarifnom broju 30. točka 2. mijenja se i glasi:

"2. utvrđuju minimalni uvjeti za ugostiteljske objekte koji se ne kategoriziraju
i to:

a) vrste: restoran, gostionica, zdravljak,
    zalogajnica, pečenjarnica, pizzeria, bistro,
    slastičarnica, objekt brze prehrane,
    planinarski dom i lovački dom, kantina i
    pripremnica obroka (catering), kavana,
    caffe-bar, pivnica, buffet, krčma, klet i
    konoba                                                                      300,00

b) vrste: noćni klub, noćni bar, disco klub i
    disco bar                                                                 1.000,00

c) vrste: prenoćište, odmaralište, omladinski
    hotel i omladinski hostel                                           1.000,00."

Točke 3. i 4. brišu se.

Članak 3.

Ovaj Zakon stupa na snagu osmog dana od dana objave u "Narodnim novinama".

Klasa: 412-03/95-01/02
Zagreb, 24. travnja 1998.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora **akademik Vlatko Pavletić,** v. r.

Zakon, NN 68/1998-819
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o odobravanju Godišnjeg obračuna Ravnateljstva za robne zalihe za 1997. godinu

### NN 68/1998 (12.5.1998.), Odluka o odobravanju Godišnjeg obračuna Ravnateljstva za robne zalihe za 1997. godinu

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka 40. Zakona
o državnim robnim zalihama ("Narodne novine", br. 92/94.), Zastupnički
dom Hrvatskoga državnog sabora na sjednici 24. travnja 1998., donio je

## **ODLUKU**

### **O ODOBRAVANJU GODIŠNJEG OBRAČUNA RAVNATELJSTVA ZA ROBNE ZALIHE ZA  1997. GODINU**

Odobrava se Godišnji obračun Ravnateljstva za robne zalihe za 1997.
godinu.

Klasa: 330-01/98-01/03
Zagreb, 24. travnja 1998.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora **akademik Vlatko Pavletić,** v. r.

Odluka, NN 68/1998-820
## Odluka o odlikovanju gospodina Gojka Šuška, posmrtno, Veleredom kralja Dmitra Zvonimira s lentom i Danicom, Redom Nikole Šubića Zrinskog i Redom Stjepana Radića

### NN 68/1998 (12.5.1998.), Odluka o odlikovanju gospodina Gojka Šuška, posmrtno, Veleredom kralja Dmitra Zvonimira s lentom i Danicom, Redom Nikole Šubića Zrinskog i Redom Stjepana Radića

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se ministar obrane Republike Hrvatske

### **gosp. GOJKO ŠUŠAK**

***posmrtno***

pored dosada dodijeljenih odlikovanja

odlikuje

za zasluge u ustroju Hrvatske oružane sile, za iznimni samoprijegor,
umijeće i osobnu hrabrost u vođenju Domovinskog rata do pobjedonosnog završetka

### **VELEREDOM KRALJA DMITRA ZVONIMIRA S LENTOM I DANICOM** **REDOM NIKOLE ŠUBIĆA ZRINSKOG**

### **REDOM STJEPANA RADIĆA**

Broj: 01-051-98-4/1
Zagreb, 5. svibnja 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 68/1998-821
## Odluka o odlikovanju Nj. E. Constantina Yerocostopoulosa, veleposlanika Helenske Republike Redom kneza Branimira s oglicom

### NN 68/1998 (12.5.1998.), Odluka o odlikovanju Nj. E. Constantina Yerocostopoulosa, veleposlanika Helenske Republike Redom kneza Branimira s oglicom

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se odlikuje

za osobit doprinos razvitku prijateljskih odnosa i suradnje između Republike
Hrvatske i Helenske Republike, za vrijeme obnašanja dužnosti grčkog veleposlanika
u Republici Hrvatskoj od 1995. do 1998. god.

**Nj. E. CONSTANTIN YEROCOSTOPOULOS**veleposlanik Helenske Republike

### **REDOM KNEZA BRANIMIRA S OGRLICOM**

Broj: 01-051-98-6-4/1
Zagreb, 21. travnja 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 68/1998-822